CELEX: 32020R1317
Language: bg
Date: 2020-09-09 00:00:00
Title: Регламент за изпълнение (ЕС) 2020/1317 на Комисията от 9 септември 2020 година относно класирането на някои стоки в Комбинираната номенклатура

23.9.2020   
               
               
                  BG
               
               
                  Официален вестник на Европейския съюз
               
               
                  L 309/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1317 НА КОМИСИЯТА
         от 9 септември 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, или с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 септември 2020 година.
            
               
                  За Комисията,
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        1
                     
                     
                        2
                     
                     
                        3
                     
                  
                        
                                    1.
                                 
                                 
                                    Продукт, състоящ се от несвързани порьозни гранули, основно базирани на амониев нитрат, със следния състав (в тегловни проценти):
                                    
                                                —
                                             
                                             
                                                амониев нитрат > 99,4
                                             
                                          
                                                —
                                             
                                             
                                                (общо азот > 34,5)
                                             
                                          
                                                —
                                             
                                             
                                                анионен полимер 0,28
                                             
                                          
                                                —
                                             
                                             
                                                покритие 0,08
                                             
                                          Абсорбцията на масло от гранулите е > 10 тегловни %.
                                    Гранулите имат обемна плътност 0,72 g/cm3.
                                 
                              
                     
                        3602 00 00 
                     
                     
                        Класирането се определя от общо правило 1 за тълкуване на Комбинираната номенклатура и от текста на код 3602 00 00  по КН.
                        Анионният полимер се добавя, за да се понижи плътността на продукта и да се повиши неговата способност за абсорбиране на масло, които са важни характеристики, подобряващи пригодността на порестите гранули като основен материал за производството на експлозиви от тип ANFO (Ammonium Nitrate Fuel Oil).
                        Нанасянето на покритието върху повърхността на порестите гранули се прави за стабилизиране на амониевия нитрат с цел да се избегне нежелано абсорбиране на вода, което би могло да ограничи/намали неговата способност да абсорбира гориво, която пък е една от основните характеристики за ефективност на експлозивите от тип ANFO.
                        Следователно въз основа на обективните си характеристики продуктът може да бъде определен като експлозив по позиция 3602 (вж. също мнение 3602.00/2 за класиране по Хармонизираната система).
                        Класирането в позиция 3102 се изключва, тъй като продуктът е специално подготвен и пригоден да бъде използван като основен материал за експлозиви. Нито анионният полимер, нито покритието позволяват от техническа гледна точка използването като тор. Следователно условията, посочени в забележка 2 към глава 31, не са изпълнени.
                        Поради това продуктът трябва да бъде класиран в код по КН 3602 00 00  като приготвен експлозив, различен от барутите.
                     
                  
                        
                                    2.
                                 
                                 
                                    Продукт, състоящ се от несвързани порьозни гранули, основно базирани на амониев нитрат, със следния състав (в тегловни проценти):
                                    
                                                —
                                             
                                             
                                                амониев нитрат > 99
                                             
                                          
                                                —
                                             
                                             
                                                (общо азот > 34,5)
                                             
                                          
                                                —
                                             
                                             
                                                магнезиев нитрат 0,4
                                             
                                          
                                                —
                                             
                                             
                                                смес от диамониев фосфат, амониев сулфат и борна киселина 0,06
                                             
                                          
                                                —
                                             
                                             
                                                покритие 0,08
                                             
                                          Абсорбцията на масло от гранулите е > 7 тегловни %.
                                    Гранулите имат обемна плътност 0,80 g/cm3.
                                 
                              
                     
                        3602 00 00 
                     
                     
                        Класирането се определя от общо правило 1 за тълкуване на Комбинираната номенклатура и от текста на код 3602 00 00  по КН.
                        Сместа от диамониев фосфат, амониев сулфат и борна киселина се добавя, за да се понижи плътността на продукта и да се повиши неговата способност за абсорбиране на масло, които са важни характеристики, подобряващи пригодността на порестите гранули като основен материал за производството на експлозиви от тип ANFO.
                        Нанасянето на покритието върху повърхността на порестите гранули се прави за стабилизиране на амониевия нитрат с цел да се избегне нежелано абсорбиране на вода, което би могло да ограничи/намали неговата способност да абсорбира гориво, която пък е една от основните характеристики за ефективността на експлозивите от тип ANFO.
                        Следователно въз основа на обективните си характеристики продуктът може да бъде определен като експлозив по позиция 3602 (вж. също мнение 3602.00/1 за класиране по Хармонизираната система).
                        Класирането в позиция 3102 се изключва, тъй като продуктът е специално подготвен и пригоден да бъде използван като основен материал за експлозиви. Нито различните добавки, нито покритието позволяват от техническа гледна точка използването на подготвения амониев нитрат като тор. Следователно условията, посочени в забележка 2 към глава 31, не са изпълнени.
                        Поради това продуктът трябва да бъде класиран в код по КН 3602 00 00  като приготвен експлозив, различен от барутите.